<classify> Kimwaga alikwenda Simba kwa mkopo akitokea Azam FC, ambako alipoteza namba baada ya kukaa nje kwa muda mrefu, baada ya kuvunjika mguu, amesema Simba imempotezea malengo yake mengi ikiwemo kurudi kwenye kikosi cha timu ya Taifa Taifa Stars.Simba ndiyo walinifuata Azam na kunitaka kwa mkopo kwa sharti la mimi kucheza ili kulinda kiwango changu kisishuke, viongozi wangu wa Azam walikubali kwa baadhi ya masharti likiwemo la kucheza kikosi cha kwanza, lakini hilo halijafanyika.Niliona niondoke zangu na kuwaachia Simba yao, huku nikijifua kivyangu na sitarejea tena Simba, nitaangalia maisha kwingine, kikubwa ninataka kwenda kwenye timu nitakayocheza kwa amani bila ya maneno, alisema Kimwaga.Tangu ajiunge Simba, Kimwaga ameifungia bao moja katika mechi yao na Stand United iliyochezwa Uwanja wa Taifa, Dar es Salaam. Hata hivyo, Simba tangu iwe chini ya Mganda Jackson Mayanja, Kimwaga alipoteza namba hata ya kuanzia benchi hadi pale alipojiondoa kimyakimya, ingawa aliwahi kusema ana ruhusa ya kutatua matatizo ya kifamilia.  <topic>: MICHEZO 